钦定古今图书集成/明伦汇编/氏族典/第263卷 > 王沛
## 钦定古今图书集成/明伦汇编/氏族典/第263卷 > 王沛

按《唐书王沛传》：“沛，许州许昌人。少勇决，为节度使上
官涗所器，妻以女，署牙门将。涗卒，它婿田偁胁涗子
袭领其军，谋杀监军。沛知其计，密告之，支党悉擒。德
宗嘉美，即拜行军司马。刘昌裔领节度，奏沛为监察
御史。帝嫌昌裔所请薄，拜兼御史中丞。李光颜讨吴
元济，奇沛风概，署行营兵马使，数破贼有功。蔡平，加”
兼大夫。复从光颜定淄青。及光颜镇邠、沛，又为都将
救盐州，败吐蕃。以功擢宁州刺史，徙陈州。李㝏之乱，
以忠武节度副使率师讨㝏，进拜兖海沂密节度使，
徙忠武。太和元年卒，赠尚书右仆射。